 Ṣe àkópọ ọrọ yìí:Ẹgbẹ òkùnkùn láàrín àwọn ọdọ ti ń gba àpérò.Alukoro iléeṣẹ ọlọpàá, Bala Elkana ṣàlàyé pé àwọn ọmọ ẹgbẹ òkùnkùn ọhún tí wọn jẹ aṣíwájú nínú ẹgbẹ kóówá wọn ni wọn ti sọ ara wọn di ẹrù jẹjẹ sí àwọn èèyàn agbègbè Ìkòròdú lọrùn.Gẹgẹ bí alukoro iléeṣẹ ọlọpàá náà ṣe sọ, ó ní agogo mẹsàn-án alẹ ọjọ kẹfà, oṣù kẹsàn-án, ọdún 2019 ni àwọn kan ta ọlọpàá lólobó nípa wọn.Elkana ní pé wọn kẹẹfín àwọn ọmọ ẹgbẹ òkùnkùn tí ọlọpàá ti ń wá fún ìgbà pípẹ lágbègbè ìlú Igbalu. Ní èyí tí àwọn dìde sí lẹyẹ ò ṣọkà tí wọn sì ní ikọ kògbéèrégbè Operation Crush iléeṣẹ ọlọpàá ti tẹkọlétí lọ sí agbègbè náà.Lára àwọn ohun ìjà olóró tí wọn bá lọwọ wọn ni àáké, ọbẹ àti fìlà bẹntigọọ tó jẹ ti ẹgbẹ òkùnkùn náà.Ọwọ tẹ àwọn ọdọ tí wọn ń yọ Imọta lẹnuEmmanuel Chinonso tó jẹ ọmọ ọdún mọkànlélógún àti Thomas Isreal tó jẹ ọmọ ogún ọdún ni wọn kọkọ mú bí afurasí.Lára àwọn ǹkan ìjà olóró tí wọn gbà lọwọ wọn ni àáké méjì, àdá àti fìlà tí ó jẹ ti àwọn ọmọ ẹgbẹ òkùnkùn ẹyẹ.Lẹyín èyí ni àwọn méjèèjì jẹwọ pé àwọn wà lára adarí ẹgbẹ òkùnkùn tó ń ṣọṣẹ ní agbègbè Imọta  kí iṣẹ ìwádìí àwọn agbófinró tó ṣàfihàn àwọn méje mìíràn.Àwọn méje yìí ni: Àríyọ Ọmọnúgà tó jẹ ọmọ ọdún mẹẹẹdọgbọn; Oyěrìndé Ọmọniyì tó jẹ ọmọ ọdún mẹtàlélógún; Adélàjà Ọpẹyẹmí tó jẹ ọmọ ọdún méjìdínlọgbọn; Hassan Babátúndé tó jẹ ọmọ ọdún mẹrìndínlọgbọn; Sodiq Babátúndé tó jẹ ọmọ ọdún mẹrìnlélógún; Sodiq Oládire tó jẹ ọmọ ọdún méjìlélógún àti Shakiru Liasu tí òun jẹ ọmọ ọdún méjìdínlógún. : Ọwọ àwọn ọlọpàá ti tẹ àwọn ọmọ ẹgbẹ òkùnkùn mẹsàn-án ní agbègbè Imọta ní Ìkòròdú. 